laion/Wikipedia-Exotic huggingface dataset:
সোডিয়াম এলুমিনেট

সোডিয়াম অ্যালুমিনেট একটি অজৈব যৌগ। এই রাসায়নিকটি বহু শিল্প ও প্রযুক্তিতে অ্যালুমিনিয়াম হাইড্রোক্সাইডের কার্যকর উৎস হিসাবে ব্যবহৃত হয়। বিশুদ্ধ সোডিয়াম অ্যালুমিনেট (অনার্দ্র) একটি সাদা কেলাসাকার কঠিন পদার্থ যার রাসায়নিক সংকেত অনেক ভাবে লেখা হয়। যেমন, NaAlO2, NaAl(OH)4 (আর্দ্র), Na2O·Al2O3, or Na2Al2O4. বাণিজ্যিক সোডিয়াম অ্যালুমিনেট দ্রবণ অথবা কঠিন অবস্থায় পাওয়া যায়। কাস্টিক সোডা দ্রবণে অ্যালুমিনিয়াম হাইড্রক্সাইড দ্রবীভূত করে সোডিয়াম অ্যালুমিনেট উৎপাদন করা হয়। এক্ষেত্রে সোডিয়াম হাইড্রক্সাইডের শতকরা ২০ থেকে ২৫ ভাগ জলীয় ফুটন্ত দ্রবণে অ্যালুমিনিয়াম হাইড্রোক্সাইড দ্রবীভূত করা হয়। আরও গাঢ় সোডিয়াম হাইড্রক্সাইড ব্যবহার করলে থকথকে অর্দ্ধেক কঠিন পদার্থ পাওয়া যায়। এই প্রক্রিয়াটি বাষ্প দিয়ে উত্তপ্ত নিকেল বা স্টিলের পাত্রে করা উচিত এবং অ্যালুমিনিয়াম হাইড্রক্সাইডকে শতকরা ৫০ ভাগ জলীয় কস্টিক সোডা দিয়ে ততক্ষণ ফোটানো উচিত যতক্ষণ না পর্যন্ত মিশ্রণটির একটি থকথকে ভাব হয়। শেষে মিশ্রণটি একটি ট্যাঙ্কে ঢেলে ঠান্ডা করা হয়। উৎপন্ন কঠিন পদার্থটিতে প্রায় শতকরা ৭০ ভাগ সোডিয়াম অ্যালুমিনেট থাকে। একে ভেঙ্গে একটি ঘূর্ণয়মান চুল্লীতে ( rotary oven ) গরম করে এর মধ্য থাকা জল বের করে একে অনার্দ্র অবস্থায় আনা হয়।এই সোডিয়াম অ্যালুমিনেটে শতকরা ৯০ ভাগ সোডিয়াম অ্যালুমিনেট , এক ভাগ জল, এক ভাগ সোডিয়াম হাইড্রক্সাইড এবং বাকি অন্যান্য অশুদ্ধি থাকে। অ্যালুমিনিয়াম উভধর্মী। তাই সোডিয়াম হাইড্রক্সাইডের সঙ্গে অ্যালুমিনিয়ামের বিক্রিয়া দ্বারাও সোডিয়াম অ্যালুমিনেট তৈরি করা যায়। এই বিক্রিয়াটিতে তীব্র তাপ উৎপন্ন হয়। সেই সঙ্গে দ্রুত হাইড্রোজেন গ্যাস বের হতে থাকে। বিক্রিয়াটিকে কখনও কখনও এই ভাবে লেখা হয়: 2Al + 2NaOH + 2H2O → 2NaAlO2 + 3H2 তবে এই দ্রবণে [Al(OH)4]− আয়ন উৎপন্ন হয় অথবা [Al(H2O)2(OH)4]− এই আয়নও থাকতে পারে। জল পরিশোধনে এটি ঘোলা জলের ভাসমান পদার্থ জমাট বাঁধতে সাহায্য করে। এছাড়া জলের দ্রবীভূত সিলিকা এবং ফসফেটগুলি অপসারণের জন্যও ব্যবহৃত হয়। প্রধানত তুষারপাতের সময় কংক্রিটের মিশ্রণের জমাট বাঁধাকে ত্বরান্বিত করার জন্য নির্মাণ প্রযুক্তিতে সোডিয়াম অ্যালুমিনেট ব্যবহার করা হয়। সোডিয়াম অ্যালুমিনেট কাগজ শিল্পে, অগ্নিসহ ইট তৈরি করতে এবং অ্যালুমিনা উৎপাদনে কাজে লাগে। The Merck Index. 10th ed. Rahway, New Jersey: Merck Co., Inc., 1983., p. 1229 "Aluminium"। chemguide.co.uk।  Greenwood, N. N.; Earnshaw, A. (১৯৯৭)। Chemistry of the Elements (2nd সংস্করণ)। Butterworth-Heinemann। আইএসবিএন 0080379419। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
যুগোস্লাভ অভ্যুত্থান

১৯৪১ সালের ২৭ এপ্রিল তৎকালীন যুগোস্লাভিয়ার বেলগ্রেডে যুগোস্লাভ অভ্যুত্থান সংঘটিত হয়। এর মাধ্যমে যুবরাজ পলের যৌবরাজ্যকে উৎখাত করে রাজা দ্বিতীয় পিটারের আধিপত্য প্রতিষ্ঠা করা হয়। জেনারেল দুসান সিমোভিচ-এর অধীনে পশ্চিমাপন্থি সার্বীয় জাতীয়তাবাদী রাজকীয় যুগোস্লাভ বিমানবাহিনীর কর্মকর্তারা এর নেতৃত্ব প্রদান করেন। ১৯৩৮ সাল থেকেই সিমোভিচ সফল অভ্যুত্থান পরিচালনার পরিকল্পনা করেছিলেন। এর অন্যান্য প্রধান সংগঠক ছিলেন সামরিক উড্ডয়নের ব্রিগেডিয়ার জেনারেল বরিভোজে মার্কোভিচ, যুগোস্লাভ রাজকীয় বাহিনীর মেজর জিভান নেজেভিচ ও তার ভাই রাদোজে নেজেভিচ। বেসামরিক নেতৃত্ব সম্ভবত এই পরিকল্পনা সম্বন্ধে অবগত ছিলেন। অভ্যুত্থান সংঘটিত হওয়ামাত্রই তারা একে সমর্থন করতে এগিয়ে আসেন। কিন্তু বেসামরিক নেতৃবৃন্দ এর সংঘটনে অংশগ্রহণ করেননি। যুগোস্লাভ সাম্যবাদী দল এতে প্রত্যক্ষভাবে অংশগ্রহণ করেনি । কিন্তু অভ্যুত্থান সংঘটিত হওয়ামাত্রই সাম্যবাদী দল এর সমর্থনে বিরাট জনসমাবেশের আয়োজন করে। অভ্যুত্থানপ্রচেষ্টা সাফল্যে পর্যবসিত হয়। যুবরাজ পল, রাদেনকো স্তানকোভিচ ও আইভো পেরোভিচের সমন্বয়ে গঠিত তিন সদস্যের যৌবরাজ্যকে এটি দ্রুত উৎখাত করে। প্রধানমন্ত্রী দ্রাগিসা ভেতকোভিচেরও পতন ঘটে। দুই দিন পূর্বে ভেতকোভিচ সরকার ভিয়েনায় ত্রিপক্ষীয় চুক্তিতে স্বাক্ষর করে। কয়েক মাস ধরেই অভ্যুত্থান সংঘটনের পরিকল্পনা করা হলেও ভেতকোভিচ সরকারের ত্রিপক্ষীয় চুক্তি স্বাক্ষর একে ত্বরান্বিত করে। ব্রিটিশ স্পেশাল অপারেশনস এক্সিকিউটিভ এর অন্যতম মদদদাতা ছিলো। ১৭ বছর বয়সী রাজা দ্বিতীয় পিটারকে অভ্যুত্থানকারীরা সিংহাসনে আরোহণের উপযুক্ত ঘোষণা করা হয়। সিমোভিচকে প্রধানমন্ত্রী করে ভ্লাদকো মাচেক ও স্লোবোদান জোভানোভিচ-কে উপপ্রধানমন্ত্রী নিযুক্ত করা হয়। এতে ক্ষুব্ধ হয়ে জার্মানরা যুগোস্লাভিয়া আক্রমণ করে। জার্মানদের সোভিয়েত আক্রমণের পরিকল্পনা (অপারেশন বারবারোসা) বিলম্বিত করায় এ অভ্যুত্থানের তাৎপর্য আজও বিতর্কিত। তবে অনেক ঐতিহাসিক বলেছেন, প্রকৃতপক্ষে অক্ষশক্তির অভিযানে এটি প্রভাব ফেলেনি। যুগোস্লাভ রাজতন্ত্র ১৯১৮ সালে সার্ব, ক্রোয়াট ও স্লোভেনদের রাজতন্ত্র নামে প্রতিষ্ঠিত হয়। বৈচিত্র্যপূর্ণ ঐতিহাসিক পটভূমির জাতিসত্তা এর প্রধান বৈশিষ্ট্য ছিল। সার্ব, ক্রোয়াট, স্লোভেন, মন্টেনেগ্রিন, বসনীয় মুসলিম, মেসিডোনীয় ও আলবেনীয়রা এই রাজতন্ত্রের অধীনে বসবাস করত। সার্বীয় অর্থোডক্স চার্চ, ক্যাথলিক চার্চ এবং ইসলামী ধর্মীয় প্রতিষ্ঠানের সাথে জনগণ ওতপ্রোতভাবে সম্পৃক্ত ছিল। এই ধর্মীয় বৈচিত্র্য যুগোস্লাভ সমাজকে গভীরভাবে প্রভাবিত করে। বাসিন্দাদের ৩৮.৮% সার্ব ও মন্টেনেগ্রিন, ২৩.৯% ক্রোয়াট, ৮.৫% স্লোভেন, ৫.৩% মেসিডোনীয় এবং ৪% আলবেনীয়। অর্থনীতি বিষয়ের অধ্যাপক ও ইতিহাসবিদ জোজো টমাসেভিচের মতে, সৃষ্টির সূচনালগ্ন হতেই যুগোস্লাভিয়া রাজনৈতিকভাবে দুর্বল ছিল। সার্বিয়া-বান্ধব ভিদোভান সংবিধান বিকেন্দ্রীকরণের সব সম্ভাবনা রুদ্ধ করে দেয়। সার্বীয় অর্থোডক্স চার্চের রাজনৈতিক বিষয়ে অযাচিত হস্তক্ষেপ ও কর্মসংস্থানে সার্বদের প্রাধান্য অ-সার্বদের নিজ ভূমিতে দ্বিতীয় শ্রেণির নাগরিকে পরিণত করে। গণতান্ত্রিক শাসনব্যবস্থা অচিরেই রাজনৈতিক দুর্নীতির আখড়ায় রূপান্তরিত হয়। সার্বীয় শাসকগোষ্ঠীর আধিপত্য আর্থ-সামাজিক সমস্যাবলি মোকাবিলার পথে বাধা হয়ে দাঁড়ায়। ১৯২৯ সালে রাজা আলেকজান্ডার গণতান্ত্রিক শাসনব্যবস্থা উৎখাত করে একনায়কতন্ত্র প্রবর্তন করেন। ১৯৩৪ সালে মার্সেই-এ ক্রোয়াট শ্রেষ্ঠত্ববাদী এক গুপ্তঘাতক তাকে হত্যা করে। দ্রুতই যুবরাজ পল সমস্ত ক্ষমতা লাভ করেন। পলের শাসনে পররাষ্ট্রনীতিতে স্থিতিশীলতা আসলেও যুগোস্লাভিয়ার অভ্যন্তরে অশান্তির বাতাবরণ অব্যাহত থাকে। Tomasevich 1969, পৃ. 67।
হালুয়াঘাট থানা

হালুয়াঘাট থানা বাংলাদেশের ময়মনসিংহ জেলার অন্তর্গত হালুয়াঘাট উপজেলার একটি থানা। ১৯১৬ সালে হালুয়াঘাট থানা প্রতিষ্ঠিত হয়। হালুয়াঘাট উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম হালুয়াঘাট থানার আওতাধীন। পৌরসভা: হালুয়াঘাট ইউনিয়নসমূহ: ১নং ভুবনকুড়া ২নং জুগলী ৩নং কৈচাপুর ৪নং হালুয়াঘাট ৫নং গাজিরভিটা ৬নং বিলডোরা ৭নং শাকুয়াই ৮নং নড়াইল ৯নং ধারা ১০নং ধুরাইল ১১নং আমতৈল ১২নং স্বদেশী হালুয়াঘাট উপজেলা ময়মনসিংহ জেলা "বাংলাপিডিয়া - হালুয়াঘাট উপজেলা"। bn.banglapedia.org। বাংলাপিডিয়া। সংগ্রহের তারিখ ১৬ ডিসেম্বর ২০২০।  "ইউনিয়নসমূহ - হালুয়াঘাট উপজেলা"। haluaghat.mymensingh.gov.bd। জাতীয় তথ্য বাতায়ন। ২৭ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০২০।
ফুলপুর থানা

ফুলপুর থানা বাংলাদেশের ময়মনসিংহ জেলার অন্তর্গত ফুলপুর উপজেলার একটি থানা। ১৮৭৪ সালে ফুলপুর থানা প্রতিষ্ঠিত হয়। ফুলপুর উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম ফুলপুর থানার আওতাধীন। পৌরসভা: ফুলপুর ইউনিয়নসমূহ: ১নং ছনধরা ২নং রামভদ্রপুর ৩নং ভাইটকান্দি ৪নং সিংহেশ্বর ৫নং ফুলপুর ৬নং পয়ারী ৭নং রহিমগঞ্জ ৮নং রূপসী ৯নং বালিয়া ১০নং বওলা ফুলপুর উপজেলা ময়মনসিংহ জেলা "বাংলাপিডিয়া - ফুলপুর উপজেলা"। bn.banglapedia.org। বাংলাপিডিয়া। সংগ্রহের তারিখ ১৬ ডিসেম্বর ২০২০।  "ইউনিয়নসমূহ - ফুলপুর উপজেলা"। phulpur.mymensingh.gov.bd। জাতীয় তথ্য বাতায়ন। ৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০২০।
তারাকান্দা থানা

তারাকান্দা থানা বাংলাদেশের ময়মনসিংহ জেলার অন্তর্গত তারাকান্দা উপজেলার একটি থানা। ১৯৯৯ সালের ১৯ মে ফুলপুর উপজেলার ১০টি ইউনিয়ন নিয়ে তারাকান্দা থানা প্রতিষ্ঠিত হয়। তারাকান্দা উপজেলার ১০টি ইউনিয়নের প্রশাসনিক কার্যক্রম তারাকান্দা থানার আওতাধীন। ইউনিয়নসমূহ: ১নং তারাকান্দা ২নং বানিহালা ৩নং কাকনী ৪নং গালাগাঁও ৫নং বালিখা ৬নং ঢাকুয়া ৭নং রামপুর ৮নং কামারিয়া ৯নং কামারগাঁও ১০নং বিসকা তারাকান্দা উপজেলা ময়মনসিংহ জেলা "তারাকান্দা উপজেলার পটভূমি"। tarakanda.mymensingh.gov.bd। জাতীয় তথ্য বাতায়ন। ১৬ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০২০।  "ইউনিয়নসমূহ - তারাকান্দা উপজেলা"। tarakanda.mymensingh.gov.bd। জাতীয় তথ্য বাতায়ন। ১৬ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০২০।
এ এস এম আব্দুল হালিম

এ এস এম আব্দুল হালিম একজন বাংলাদেশি সাবেক সরকারি কর্মকর্তা ও রাজনীতিবিদ যিনি কৃষি মন্ত্রণালয় ও মন্ত্রিপরিষদ সচিব ছিলেন। তিনি ২০০৫ হতে ২০০৬ সাল পর্যন্ত গণপ্রজাতন্ত্রী বাংলাদেশ সরকারের মন্ত্রিপরিষদ সচিব হিসেবে দায়িত্ব পালন করেন। মন্ত্রিপরিষদ বিভাগে যোগদানের পূর্বে তিনি পাট মন্ত্রণালয়, কৃষি মন্ত্রণালয় এবং তদানীন্তন সংস্থাপন মন্ত্রণালয়ের (বর্তমানে জনপ্রশাসন মন্ত্রণালয়) সচিব হিসেবেও দায়িত্ব পালন করেছেন। জনাব এ. এস. এম. আব্দুল হালিম ১৯৪৮ সালের ০১ জানুয়ারি জামালপুর জেলার ইসলামপুরে এক সম্ভ্রান্ত মুসলিম পরিবারে জন্মগ্রহণ করেন। তিনি ঢাকা বিশ্ববিদ্যালয়ের বাণিজ্য অনুষদ থেকে স্নাতক ও স্নাতকোত্তর এবং ইংল্যান্ডের বার্মিংহাম ইউনিভার্সিটি থেকে ডেভেলপমেন্ট স্টাডিজ-এ উচ্চতর ডিগ্রি অর্জন করেন। এ এস এম আব্দুল হালিম বাংলাদেশ সিভিল সার্ভিসের প্রশাসন ক্যাডারের সদস্য হিসেবে চাকুরিতে যোগদান করেন। চাকুরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেটসহ উপজেলা ও জেলায় বিভিন্ন দায়িত্ব পালন করেন। তিনি কৃষি মন্ত্রণালয় ও মন্ত্রিপরিষদ সচিব ছিলেন। তিনি দেশের অভ্যন্তরে অনেক প্রশিক্ষণ/সভা/সেমিনারে অংশগ্রহণের পাশাপাশি ভারতের হায়দরাবাদ ও ইন্দোনেশিয়ায় প্রশাসনিক প্রশিক্ষণে অংশগ্রহণ করেন। বর্ণাঢ্য চাকরি জীবনে জনাব এ. এস. এম. আব্দুল হালিম জেনেভায় World Health Organization আন্তর্জাতিক সম্মেলনে অংশগ্রহণসহ এশিয়া, ইউরোপ ও আমেরিকায় অনুষ্ঠিত বিভিন্ন সরকারি সফরে নেতৃত্ব দিয়েছেন। জনাব এ. এস. এম. আব্দুল হালিম তাঁর পেশা জীবনে মার্কিন যুক্তরাষ্ট্র, চীন, ভারত, মেক্সিকো, ব্রাজিল, বেলজিয়াম, মালয়েশিয়া, থাইল্যান্ড, মঙ্গোলিয়া, পাকিস্তান, ইরান, ইরাকে সরকারি সফর/ পরিদর্শন করেছেন। জনাব এ. এস. এম. আব্দুল হালিম ০৯ সেপ্টেম্বর ২০২৪  তারিখে বাংলাদেশ হাউজ বিল্ডিং ফাইনান্স কর্পোরেশন (বিএইচবিএফসি) এর পরিচালনা পর্ষদের পরিচালক ও চেয়ারম্যান হিসেবে যোগদান করেছেন। আব্দুল হালিম বিএনপি চেয়ারপার্সনের উপদেষ্টা ও ইসলামপুর উপজেলা বিএনপির সাবেক সভাপতি। তিনি একাদশ জাতীয় সংসদ নির্বাচনে জামালপুর-২ আসনে বিএনপির মনোনীত প্রার্থী ছিলেন। "মন্ত্রিপরিষদ সচিবগণের তালিকা"। বাংলাদেশ জাতীয় তথ্য বাতায়ন। ২২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০২০।  "কৃষি মন্ত্রণালয়, প্রাক্তন সচিববৃন্দ"। বাংলাদেশ জাতীয় তথ্য বাতায়ন। ১৬ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০২০।
কাজী আবুল কাশেম

কাজী আবুল কাশেম বলতে বোঝাতে পারে: কাজী আবুল কাশেম (রাজনীতিবিদ) –বাংলাদেশি রাজনীতিবিদ ও মুক্তিযুদ্ধা যিনি পটুয়াখালী-৪ আসনের সংসদ সদস্য ছিলেন। কাজী আবুল কাশেম (সচিব) –বাংলাদেশি সাবেক সরকারি কর্মকর্তা যিনি কৃষি মন্ত্রণালয়ের সচিব ছিলেন। কাজী আবুল কাসেম (কার্টুনিস্ট) –ভারত উপমহাদেশের প্রথম মুসলিম কার্টুনিস্ট, প্রখ্যাত চিত্রশিল্পী ও শিশুসাহিত্যিক। আবুল কাসেম (দ্ব্যর্থতা নিরসন) –দ্ব্যর্থতা নিরসন পাতা। আবুল কাশেম (দ্ব্যর্থতা নিরসন) –দ্ব্যর্থতা নিরসন পাতা। আবুল কাশেম ফজলুল হক –বাঙালি রাজনীতিবিদ। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কাজী আবুল কাশেম (সচিব)

কাজী আবুল কাশেম একজন বাংলাদেশি সাবেক সরকারি কর্মকর্তা ও রাজনীতিবিদ যিনি কৃষি মন্ত্রণালয়, সংস্কৃতি বিষয়ক মন্ত্রণালয় এবং বেসামরিক বিমান পরিবহন ও পর্যটন মন্ত্রণালয়ের সচিব ছিলেন। কাজী আবুল কাশেম বাংলাদেশ সিভিল সার্ভিসের প্রশাসন ক্যাডারের সদস্য হিসেবে চাকুরিতে যোগদান করেন। চাকুরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেটসহ উপজেলা ও জেলায় বিভিন্ন দায়িত্ব পালন করেন। কৃষি মন্ত্রণালয়, সংস্কৃতি বিষয়ক মন্ত্রণালয় ও বেসামরিক বিমান পরিবহন ও পর্যটন মন্ত্রণালয়ের সচিব ছিলেন। "কৃষি মন্ত্রণালয়, প্রাক্তন সচিববৃন্দ"। বাংলাদেশ জাতীয় তথ্য বাতায়ন। ১৬ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০২০।  "প্রাক্তন সচিবগণ, বেসামরিক বিমান পরিবহন ও পর্যটন মন্ত্রণালয়"। বাংলাদেশ জাতীয় তথ্য বাতায়ন। ৩ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০২০।  "পূর্ববর্তী সচিবগণ, সংস্কৃতি বিষয়ক মন্ত্রণালয়"। বাংলাদেশ জাতীয় তথ্য বাতায়ন। ১৭ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০২০।
সিলেটি সাহিত্য

সিলেটি সাহিত্য (সিলেটি: ꠍꠤꠟꠐꠤ ꠍꠣꠁꠔꠤ(ꠅ)) পূর্বী নাগরী ও সিলেটি নাগরিতে লিখিত সিলেটি ভাষার সাহিত্যকর্ম। চর্যাপদকে সিলটি সহ অসমীয়া, বাংলা, ভোজপুরী, ওড়িয়া, মাগধী, মৈথিলি, এবং অন্যান্য ভাষার প্রাচীনতম সাহিত্যকর্ম হিসেবে মনে করা হয়। হালত-উন-নবী, সাদেক আলীর রচিত পুথি সিলেটি নাগরি সাহিত্যের সর্বাধিক উল্লেখযোগ্য সাহিত্য হিসাবে বিবেচিত হয়। শাহ জালাল এবং শ্রীচৈতন্য দেবের উপস্থিতি ও প্রভাব সিলেটি সাহিত্যে পরিলক্ষিত হয়। সিলেটে প্রাপ্ত তাম্রফলক, শিলালিপি, গল্প, গীতিকা ইত্যাদি এ অঞ্চলের ভাষা ও সাহিত্যের প্রাচীন নিদর্শন। সৈয়দ মোস্তফা কামালের মতে (আনুমানিক ১৬৫০ খ্রিস্টাব্দ) চৈতন্যবাদ ও জগন্মোহনী মতাদর্শের সংমিশ্রনের ভিত্তিতে বাউল ঐতিহ্য প্রতিষ্ঠিত হয়, যা মরমী সাহিত্য বৈষ্ণব পদাবলীতে দেখা যায়। যারফলে, সিলেট মরমী সাহিত্যের আধ্যাত্মিক রাজধানী এবং বাউল সংগীতের উর্বর ভূমি হিসাবে বিবেচিত হয়। বিপুল সংখ্যক কবি-সাহিত্যিক সিলেটি সাহিত্যকে সমৃদ্ধ করেছেন। যার মধ্যে হাসন রাজা, রাধা রমন, সৈয়দ শাহনুর, শিতালং শাহ, দুর্বিন শাহ প্রমুখ উল্লেখযোগ্য। নাগরী সাহিত্যের মূল ভিত্তি মূলত ধর্মীয়, ইসলামী ইতিহাস, ঐতিহ্য, গল্প এবং রাগ, বাউল এবং মরমী সংগীত। এখন পর্যন্ত ৮৮টি মুদ্রিত বই (নাগরী লিপিতে) সহ ১৪০টি বই পাওয়া গেছে। সিলেটের ইতিহাস সিলেটি নাগরিতে রচিত রচনার তালিকা সিলেট অঞ্চল সিলেটি ভাষা Chatterji, Suniti Kumar। The Origin and Development of the Bengali Language। পৃষ্ঠা 80।  Chakrabarti, Kunal; Chakrabarti, Subhra (২২ আগস্ট ২০১৩)। Historical Dictionary of the Bengalis। Scarecrow Press, UK। পৃষ্ঠা 125। আইএসবিএন 978-0-8108-5334-8।  Duggal, Gita; Chakrabarti, Joyita। Milestones Social Science। Madhubun। পৃষ্ঠা 79। আইএসবিএন 9789325982673।  "ভাষা ও সংষ্কৃতি"। Bangladesh National Portal। ১৩ সেপ্টে ২০২০। ১৫ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০২০।  Mayenin, Munayem (২০১২)। Larakoron My Sylheti Grammar। পৃষ্ঠা 29। আইএসবিএন 9781470963231।  Mayenin, Munayem (২০১১)। Sylara My Sylheti Tutor। পৃষ্ঠা 18। আইএসবিএন 9781447713081।  "ভাষা ও সংষ্কৃতি"। Bangladesh National Portal। ১৪ সেপ্টে ২০২০। ২৫ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০২০।
চুরাহী ভাষা

চুরাহী ভাষা (টাকরী: 𑚏𑚰𑚤𑚭𑚩𑚯) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের চাম্বা জেলার চুরাহ উপত্যকাকে কেন্দ্র করে বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের অধিকতর বিপন্ন ও অসংরক্ষিত ভাষাগুলির তালিকাভুক্ত করেছে৷ চুরাহী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা চম্বিয়ালী লিপি নামে পরিচিত৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷ চুরাহী ভাষাভাষী লোক মূলত চুরাহ অঞ্চলে থাকেন৷ ২০১১ খ্রিস্টাব্দের জনগণনা অনুযায়ী ভারতে চুরাহী ভাষাভাষীর সংখ্যা ৭৫,৫৫২ জন, যেখানে ২০০১ খ্রিস্টাব্দে এই জনসংখ্যা ছিলো ৬১,১৯৯ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷ ভারত - ৭৫,৫৫২ হিমাচল প্রদেশ - ৭৫,৫০২ (১.১০%) চম্বা জেলা - ৭৪,৭৭২ (১৪.৪০%) চুরাহ ব্লক - ৬৭,৫৫২ (৮৫.৫২%) সালুনী ব্লক - ৬,৭৮০ (১৪.১৪%) চুরাহী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, যার অর্থ অধিকাংশ চুরাহী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম। ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷ "Statement 1: Abstract of speakers' strength of languages and mother tongues - 2011"। www.censusindia.gov.in। Office of the Registrar General & Census Commissioner, India। সংগ্রহের তারিখ ২০১৮-০৭-০৭।  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Churahi"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  "UNESCO Atlas of the World's Languages in danger"। Unesco.org। সংগ্রহের তারিখ ২৫ আগস্ট ২০১২।  "Endangered Language Churahi"।  [১] "Endangered Language"।  "Pahari Inclusion"। Zee News।  "Pahari Inclusion"। The Statesman। ১৭ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০২০।  "Indian Language Census" (পিডিএফ)।
যে তোমায় ছাড়ে ছাড়ুক

যে তোমায় ছাড়ে ছাড়ুক একটি রবীন্দ্র সঙ্গীত। এটি একটি দেশাত্মবোধক গান। এটি ১৯০৫ খ্রিষ্টাব্দে (১৩১২ বঙ্গাব্দ) বঙ্গভঙ্গ রোধ আন্দোলনের সমর্থনে লেখা হয়েছিল। এটির স্বরলিপিকার হলেন ইন্দিরা দেবী চৌধুরাণী। রবীন্দ্রনাথ ঠাকুর ১৮৯০ থেকে ১৯০১ খ্রিষ্টাব্দ পর্যন্ত কুষ্টিয়া, সিরাজগঞ্জ ও নওগাঁয় পৈতৃক জমিদারির দেখাশোনা করার সময় গ্রাম্য সাধারণ মানুষদের চিন্তা-ভাবনা ও বাউল সঙ্গীত দ্বারা প্রভাবিত হন। যে তোমার ছাড়ে ছাড়ুক গানেও সেই সময়কার প্রভাব দেখা যায়। রবীন্দ্রনাথ ঠাকুর লালন শাহের পর গগন হরকরার গানেই সবচেয়ে বেশি প্রভাবিত হয়েছিলেন। ১৯০৫ খ্রিষ্টাব্দে বঙ্গভঙ্গের প্রেক্ষাপটে রবীন্দ্রনাথ ঠাকুর গগন হরকরার আমি কোথায় পাব তারে গান অবলম্বনে আমার সোনার বাংলা গানটি রচনা করেন। পরবর্তীতে গগনেরই আরেকটি গান ও মন অসার মায়ায় ভুলে রবে অনুসারে যে তোমায় ছাড়ে ছাড়ুক গানটি রচনা করেন। হেমেন্দ্রমোহন বসুর “দ্য টকিং মেশিন হল”-এ গানটি রেকর্ড করা হয়। ১৯৭১ খ্রিষ্টাব্দে বাংলাদেশের মুক্তিযুদ্ধের সময় গানটি মুক্তিযোদ্ধাদের অনুপ্রেরণা দেয়। তপন মাহমুদ ১৯৭১ সালের জুলাই মাসে স্বাধীন বাংলা বেতার কেন্দ্রে যোগ দেওয়ার পর তার কণ্ঠে গানটি ধারণ করা হয় এবং ১৫ আগস্ট বেতার কেন্দ্র থেকে প্রথম প্রচার করা হয়। ২০১৩ খ্রিষ্টাব্দে শাহবাগ প্রজন্ম চত্ত্বরে একাত্তরের যুদ্ধাপরাধ-বিরোধী আন্দোলন গণজাগরণ মঞ্চে উদীচী উদ্দীপনামূলক আয়োজন হিসেবে অন্যান্য দেশাত্মবোধক গানের সাথে এই গানটিও পরিবেশন করে। "Song je tomay chhare chharuk | Lyric and History"। www.geetabitan.com। সংগ্রহের তারিখ ২০২০-১২-১৭।  "Rabindranath Tagore - Songs - swadesh - je tomay chhare chharuk"। www.tagoreweb.in। সংগ্রহের তারিখ ২০২০-১২-১৭।  আনাম, খায়রুল (২৪ মে ২০১৯)। "রবীন্দ্রনাথের গানে বাউলের প্রভাব"। প্রথম আলো উত্তর আমেরিকা। ৮ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০২০।  দাস, রূম্পা (৯ জানুয়ারি ২০১৯)। "অমলিন সুবাসের রূপকার"। আনন্দবাজার পত্রিকা। সংগ্রহের তারিখ ১৭ ডিসেম্বর ২০২০।  হোসেন, ইমাম (২৮ মার্চ ২০১৯)। "Swadhin Bangla Betar Kendra was the heartbeat of occupied Bangladesh: Tapan" (ইংরেজি ভাষায়)। প্রথম আলো ইংলিশ। সংগ্রহের তারিখ ১৭ ডিসেম্বর ২০২০।  ইসলাম, মনোয়ারুল (২৫ জানুয়ারি ২০১৯)। "Tapan Mahmud: A tryst with Tagore's temperance"। নিউ এজ। সংগ্রহের তারিখ ১৭ ডিসেম্বর ২০২০।  "'পার পেয়ে যাবে এ কথা জেনে আজও তারা খুন করে'"। বাংলানিউজ২৪.কম। ৯ মার্চ ২০১৩। সংগ্রহের তারিখ ১৭ ডিসেম্বর ২০২০।  যে তোমায় ছাড়ে ছাড়ুক রবীন্দ্র রচনাবলী যে তোমায় ছাড়ে ছাড়ুক উইকিসংকলন
গালিসিয়ার ইতিহাস

ইবেরীয় উপদ্বীপ-এ কমপক্ষে ৫০০,০০০ বছর ধরে মানুষ বসবাস করে আসছে যাদের মধ্যে প্রথমে বাস করত নিয়ানডার্থাল এবং তারপরে আসে আধুনিক মানুষ। ৪১১ সালে সুয়েবি এর কাছে গ্যালিসিয়া পরাস্ত হওয়ার পর তিনি সেখানে তাঁর নিজস্ব রাজত্ব গঠন করেছিলেন। মূল সুয়েবিক হানাদার বাহিনীর সংখ্যা ৩০,০০ জনেরও কম ছিল ব'লে হিসাবে অনুমান করা হয়। তারা মূলত ব্রাগা (ব্র্যাকারা আগস্টা), পোর্তো, লুগো (লুকাস অগাস্টা) এবং অ্যাস্টোরগা (অস্টুরিকা অগাস্টা) প্রভৃতি শহুরে অঞ্চলে স্থায়ীভাবে বসবাস শুরু করে। ব্রাগার আধুনিক শহর ব্রাকারা অগাস্টা সুয়েবীর রাজধানী হয়ে ওঠে। কারণ এটি আগে গ্যালাসিয়া রোমান প্রদেশের রাজধানী ছিল।সুয়েবিক গ্যালাসিয়া আধুনিক অঞ্চলটির চেয়ে বৃহত্তর ছিল: এটি দক্ষিণে দুয়োরো নদী থেকে এবং পূর্ব দিকে অ্যাভিলা পর্যন্ত বিস্তৃত ছিল। গ্যালাসিয়ায় সুয়েবিক রাজ্য ৪১০ থেকে ৫৮৪ সাল পর্যন্ত স্থায়ী হয়েছিল এবং বেশিরভাগ সময় ধরে তুলনামূলকভাবে স্থিতিশীল সরকার বিরাজ করছিল বলে মনে করা হয়। ৫ম শতাব্দীর প্রাথমিক লিখিত উৎস ইদাসিয়াস ইতিহাসের অনুবাদক জোসে আন্তোনিও লোপেস সিলভার মতো ঐতিহাসিকরা দেখতে পান যে গ্যালাসিয়ান সংস্কৃতির অপরিহার্য মেজাজ সুয়েবির সাথে ইবেরো-রোমান সংস্কৃতির মিশ্রণে প্রতিষ্ঠিত হয়েছিল। ভিসিগথরা ৪১৬ সালের দিকে আইবেরিয়ান উপদ্বীপে এসে পৌঁছেছিল এবং বেশিরভাগ উপদ্বীপে আধিপত্য বিস্তার করতে সক্ষম হয়েছিল। সুয়েবির সাথে এই ভিসিগথদের সাথে মাঝে মাঝে সংঘর্ষ ঘটত। তবে ৫৮৮ সাল অবধি সুয়েবি তাদের স্বাধীনতা বজায় রেখেছিল। অবশেষে ভিসিগথ রাজা লিওভিগিল্ড-এর সুয়েবি রাজ্য আক্রমণের ফলে সুয়েবি পরাজিত হয় এবং তাদের রাজ্য ভিসিগথদের নিয়ন্ত্রণে চলে আসে। ভিসিগথ রাজাদের ক্যাথলিকীকরণের সাথে সাথে ক্যাথলিক বিশপরা ক্ষমতায় অধিষ্ঠিত হন। ৬৩৩ সালে টলেডোতে অনুষ্ঠিত সিন্ডায় তারা রাজপরিবারের মধ্যে একজন রাজা বেছে নেওয়ার অধিকার তাদের হাতে নিয়েছিল। রড্রিগো ছিলেন সর্বশেষ নির্বাচিত ভিসিগথি রাজা। তাঁর সাথে সিউটার কাউন্ট জুলিয়ান বিশ্বাসঘাতকতা করে উমাইয়া (বা মুর) মুসলমানদের আহ্বান করে হিস্পানিয়ায় প্রবেশের সুযোগ করে দেন। ৭১১ সালের গুয়াদালেট যুদ্ধ চলাকালীন রাজা রড্রিগো প্রাণ হারান। তাঁর বামপন্থী দলটি তাঁর বিরুদ্ধে দাঁড়ায় কারণ এর নেতৃত্বে ছিলেন বিশপ ওপ্পাস। তিনি মুরদের সহযোগী এবং প্রতিদ্বন্দ্বী রাজকীয় দলের সদস্য ছিলেন। যুদ্ধের শেষে পুরো রাজ্যটি পতিত হয় এবং সিংহাসনটি খালি রেখে দেওয়া হয়ে। কারণ মুর কর্তৃক ওপাসের গোষ্ঠীকে এটি পুনরায় পেতে দেওয়া হয়নি। বেঁচে যাওয়া কয়েকজনের মধ্যে একজন ছিলেন পেলাও। তিনি রাজকীয় রক্ষীর দায়িত্বে ছিলেন (কামস স্প্যাথারিয়াস)। R. A. Fletcher, 1984. Saint James's Catapult: The Life and Times of Diego Gelmírez of Santiago de Compostela (Oxford University Press). Chapter 1 "Galicia" offers a brief synopsis of sub-Roman Galicia to the 11th century. (on-line text)
নাইজারের ইতিহাস

সৃষ্টির সূচনালগ্ন থেকেই নাইজারে মানুষ বসবাস করেছে। প্রতিবেশি চাদে ২ থেকে ৩.৫ মিলিয়ন বছরের পুরনো জীবাশ্ম আবিষ্কৃত হয়েছে। নাইজারের দক্ষিণাংশে অধিকাংশ মানুষ বসবাস করে। কিন্তু এখনো সেখানকার প্রত্নতাত্ত্বিক ইতিহাস অজানা থেকে গেছে। সাহারা মরুভূমির নাইজার অংশে ৬০,০০০ বছর পূর্বে মানুষ বসবাস করলেও বর্তমানে এটি একেবারেই জনশূন্য। খ্রিস্টপূর্ব পঞ্চম শতাব্দীতে কার্থেজ ও মিশর পশ্চিম আফ্রিকায় সোনা , হাতির দাঁত, কাপড়ের বোতাম, লবণ ও ধাতব পণ্য ক্রয়-বিক্রয়ের অন্যতম প্রাণকেন্দ্র হয়ে দাঁড়ায়। নাইজার সাহেল ও ভূমধ্যসাগরীয় অববাহিকার সংযোগস্থলে রূপান্তরিত হয়। বিভিন্ন সাম্রাজ্য বিভিন্ন সময়ে নাইজারকে নিজেদের অংশ হিসেবে দাবি করে। এগুলো হলো - সংহাই সাম্রাজ্য, মালি সাম্রাজ্য, ডেনডি রাজতন্ত্র, গাও এবং কানেম বোরনু। কয়েকটি হাওসা রাজ্যও নাইজারের উপর সময়ে সময়ে নিজেদের কর্তৃত্ব দাবি করেছে। একসময় তুয়ারেগরা হাওসাদের সাথে মিলে বিরাট জাতিরাষ্ট্র তৈরি করে। সোকোতোর ফুলানি সাম্রাজ্যের সঙ্গে এই জাতিরাষ্ট্রের অচিরেই বিরোধ উপস্থিত হয়। এই সংঘাতের ফসল হিসেবে বোর্নু সাম্রাজ্য গড়ে ওঠে, ১৮৯৩ সালে যার পতন ঘটে। ঊনবিংশ শতকে নাইজারের বাসিন্দাদের সাথে ইউরোপীয়দের সংযোগ স্থাপিত হয়। ব্রিটেনের মুঙ্গো পার্ক ও জার্মানির হাইনরিখ বার্থ নাইজার নদীর উৎসমুখ খুঁজতে গিয়ে এ এলাকাটি আবিষ্কার করেন। ১৯০০ সালের দিকে ফ্রেঞ্চরা এখানে স্থিতিশীলতা আনার চেষ্টা করলেও একসময় সেই চেষ্টা ব্যর্থ হয়। বিশেষত তুয়ারেগরা শান্তি প্রচেষ্টায় বাধা সৃষ্টি করে। অগত্যা ১৯২২ সালে নাইজারকে ফ্রেঞ্চ উপনিবেশে পরিণত করা হয়। সেনেগালের রাজধানী ডাকার হতে একজন গভর্নর জেনারেল ফ্রেঞ্চদের পশ্চিম আফ্রিকান উপনিবেশগুলো তদারকি করার গুরুদায়িত্বে নিয়োজিত ছিলেন। ১৯৪৬ সালের ফ্রেঞ্চ সংবিধান উপনিবেশগুলোর অধিবাসীদের আংশিক স্বায়ত্তশাসনের পথ উন্মুক্ত করে। ১৯৫৬ সালের ২৩ জুলাই ফ্রেঞ্চ উপনিবেশগুলোর স্বাধিকারচেতনার তীব্র স্ফুরণে বাধ্য হয়ে ফ্রেঞ্চ সংসদ সংস্কার আইন পাস করে। ১৯৫৭ সালের প্রথমদিকে আরো কিছু সংস্কার পরিকল্পনা কার্যকর হয়। শুধু ভোটাধিকার প্রয়োগে অসমতা অপসারণই নয়, এর পাশাপাশি শিক্ষা, স্বাস্থ্য এবং অবকাঠামো উন্নয়নের পথও প্রশস্ত হয়। ১৯৫৮ সালের ৫ অক্টোবর পঞ্চম ফ্রেঞ্চ প্রজাতন্ত্র প্রতিষ্ঠিত হয়। ফ্রেঞ্চরা তখন তাদের উপনিবেশগুলোকে স্বাধীন রাষ্ট্র হিসেবে আত্মপ্রকাশের জন্য গণভোট আয়োজনের সুযোগ প্রদান করে। ঐ বছরের ৪ ডিসেম্বর নির্বাচনে নাইজেরিয়েন প্রগ্রেসিভ পার্টি (পিপিএন) এবং মুভমেঁত সোশ্যালিস্টে আফ্রিকানের মধ্যে মূল প্রতিদ্বন্দ্বিতা হয়। হামানি দিওরি ও জিবো বাকারি এগুলোর নেতৃত্বে ছিলেন। পিপিএন ৫৮টির মধ্যে ৫৪টি আসনে জয়লাভ করে। পাশাপাশি স্বাধীনতার পক্ষেও নাইজারের বাসিন্দারা অভিমত প্রকাশ করেন। Anne C. Haour. One Hundred Years of Archaeology in Niger. Journal of World Prehistory. Volume 17, Number 1, June 2003, pp. 181–234(54)